《偈六首》
宋代·释法智

真空不空，寥寥无影树头月。
真色非色，隐隐不萌枝上花。
威音路外芬芳，凤无依倚。
空劫已前照耀，鹤不停机。
更须一色功圆，便得同中有异。
同中异，直下承当休拟议。
夜来明月照芦花，鹤鹭并头踏雪睡。

作者简介：释法智，俗姓柏，陕府（今河南陕县）人。于西京圣果寺祝发，习《华严》，弃谒南阳谨，次参大洪智，后依宏智正觉禅师。出居善权，次迁金粟。为青原下十四世，天童宏智正觉禅师法嗣。《嘉泰普灯录》卷一三、《五灯会元》卷一四有传。今录诗九首。